TRITN พุ่งกระฉูดกว่า 11% นิวไฮในรอบ 8 เดือน ลุ้นกำไรปี 60 เทิร์นอะราวด์
TRITN พุ่งกระฉูดกว่า 11% นิวไฮในรอบ 8 เดือน ลุ้นกำไรปี 60 เทิร์นอะราวด์ โดยปิดตลาดภาคเช้า ราคาอยู่ที่ 0.30 บาท บวก 0.03 บาท หรือ 11.11% สูงสุดที่ 0.31 บาท ต่ำสุดที่ 0.27 บาท ด้วยมูลค่าซื้อขาย 35.74 ล้านบาท
9 ก.พ. 2561

ผู้สื่อข่าวรายงานว่า บริษัท ไทรทัน โฮลดิ้ง จำกัด (มหาชน) หรือ TRITN ปิดตลาดภาคเช้า ราคาอยู่ที่ 0.30 บาท บวก 0.03 บาท หรือ 11.11% สูงสุดที่ 0.31 บาท ต่ำสุดที่ 0.27 บาท ด้วยมูลค่าซื้อขาย 35.74 ล้านบาท ขณะที่ดัชนีตลาดหุ้นโดยรวมลบ 0.64%

ทั้งนี้ราคาหุ้น TRITN ปรับตัวขึ้นสูงสุดในรอบกว่า 8 เดือน นับตั้งแต่ราคาหุ้นอยู่ที่ 0.30 บาท เมื่อวันที่ 26 พ.ค.60
สำหรับปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากการที่ผลประกอบการในปี 60 จะพลิกมีกำไร หลังขาดทุนลดลงจากปี 59
โดยจากการตรวจสอบข้อมูลของ “ข่าวหุ้นธุรกิจออนไลน์” พบว่าผลประกอบการงวด 9 เดือน ปี 60 ของ TRITN มีผลขาดทุน 45.93 ล้านบาท ขาดทุนลดลงจากปี 59 ที่มีผลขาดทุน 334.70 ล้านบาท จึงคาดว่าผลการดำเนินงานตลอดทั้งปี 60 จะพลิกมีกำไร